Μου έμεινε πραγματικά αξέχαστη η διαμονή στον χώρο αυτό.Νιώσαμε πραγματικά σαν το σπίτι μας.Μείναμε τρεις μέρες και μακάρι να μπορούσαμε να μείνουμε και άλλες.Ο Γιώργος είναι από τους καλύτερους οικοδεσπότες που έχω γνωρίσει , ήταν πολύ ευγενικός,φιλόξενος και πάντα πρόθυμος να μας εξυπηρετήσει σε ότι χρειαστήκαμε.Αν και αργήσαμε να φτάσουμε,μας περίμενε υπομονετικά και υπήρχε άψογη επικοινωνία από την πρώτη κιόλας στιγμή.Μας εξήγησε πού να πάμε ,τι μέρη να δούμε ,καθώς και πώς να κινηθούμε στο νησί ,γιατί ήταν η πρώτη μας φορά εκεί.
Το διαμέρισμα είναι όπως ακριβώς φαίνεται στις φωτογραφίες. Είναι ίσως το καλύτερο που έχω μείνει ,είναι καινούριο ,πολύ καθαρό,πολύ φωτεινό και έχει μαγευτική θέα στην θάλασσα.Η γειτονιά είναι πολύ ήσυχη και είναι σαν να βρίσκεσαι στην εξοχή.Στα συν επίσης ήταν το πολύ άνετο κρεββάτι,το wifi που δούλευε χωρίς καμία διακοπή και με καλό σήμα και το πιο σημαντικό για μένα, το πεντακάθαρο μπάνιο(την έχω πατήσει αρκετές φορές σε προηγούμενα σπίτια).Κάναμε πραγματικές διακοπές μακρυά από την φασαρία.
Για να φτάσουμε στο σπίτι κάναμε με το αμάξι περίπου στα 15 λεπτά από το αεροδρόμιο και για να πάμε στο κέντρο της πόλης χρειαστήκαμε περίπου 10 λεπτά.Είναι γενικά κοντά σε όλα.Πολύ κοντά στο σπίτι υπάρχει σούπερ μάρκετ και στάση λεωφορείου προς το κέντρο και προς το αεροδρόμιο.Γενικά το σπίτι βολεύει για εξορμήσεις σε πολλές παραλίες και πολύ κοντά είναι το Μαράθι και το Λουτράκι.
Συνιστώ ανεπιφύλακτα την διαμονή στο σπίτι του Γιώργου και μακάρι να βολέψει να τον επισκεφθούμε ξανά.
Ευχαριστούμε για την υπέροχη φιλοξενία.!!